ขอแจ้งร้องเรียนจากการเปลี่ยนแปลงโดยไม่มีการแจ้งสาเหตุของทางเขตลาดกระบัง ทางเขตลาดกระบังได้มีการเข้ามาปรับเปลี่ยน เลขที่ของซอยลาดกระบัง 15/1 เป็น ลาดกระบัง 15/3 ตามในภาพทั้ง 2 โดยไม่มีการแจ้งผู้อยู่อาศัยในซอยดังกล่าว ซึ่งการเปลี่ยนแปลงแบบนี้จะทำให้เกิดผลกระทบกับการทำข้อมูล และที่อยู่ติดต่อและธุรกรรมต่างๆ กับคนที่อยู่ในซอย และ สร้างความสับสนให้กับคนที่ต้องมาติดต่อในซอยดังกล่าว และพนักงานขนส่ง เช่นหากเกิดกรณี สิ่งของสูญหาย จากการที่ทางพนักงานขนส่งเข้าใจผิดพลาดจากเลขซอย ทางเขตลาดกระบังจะเป็นคนรับผิดชอบเรื่องดังกล่าวหรือไม่? 

การทำแบบนี้กลายเป็นการโยนปัญหาให้กับผู้อยู่อาศัย ในซอยลาดกระบัง 15/1 และ 15/3 ที่จะต้องเปลี่ยนข้อมูลต่างๆในบัตรประชาชน และ ทะเบียนราษฎร์ ที่ต้องใช้ในการระบุต่างๆ ทั้งข้อมูลส่วนตัว และ การติดต่อบริการตามสถานที่ต่างๆ  

เลขของซอยลาดกระบัง 15/1 เป็นเลขนี้มาอย่างยาวนานมาก ซึ่งอยู่ดีๆก็มีการที่มีการปรับเปลี่ยนในส่วนนี้ทำให้เกิดผลกระทบมากๆ กับผู้อยู่อาศัยในซอยลาดกระบัง 15/1 และ 15/3 

ในส่วนนี้จึงขอร้องเรียนให้เปลี่ยนจาก 15/3 (ใหม่) เป็น 15/1 (เดิม) และ เปลี่ยน 15/1 (ใหม่) เป็น 15/3 (เดิม) 

เพราะหากเกิดปัญหาที่เสียหายดังกล่าว อันนี้ใครจะเป็นคนรับผิดชอบ?